INTERVJUU
Täna on meil külalised Ida-Aafrikast, Keeniast.
Tere tulemast saatesse, Stephen ja Catherine Kamau.
Tänan. - Tervitusi.
Olete olnud abielus 1991. aastast.
Jah. - Kuidas te kohtusite?
Las Catherine seletab. - Olgu nii.
Olen pastor Catherine Kamau ning abielus pastor Stepheniga.
Pärineme Kesk-Keeniast.
Tutvusin pastor Kamauga 1889. a.
Olime kristlikul konverentsil, kus nägin teda esimest korda.
Pärast konverentsi õppisime üksteist lähemalt tundma.
Peagi tegi ta mulle abieluettepaneku.
Käisime umbes 1,5 a kohtamas.
1991. aastal oli meil kiriklik laulatus.
Kiitus Jumalale selle eest.
Oleme olnud abielus ligi 27 aastat.
Stephen, kas sooviksid lisada?
Mainiksin, et see oli ime, et sain endale naise.
Olin väga noor, 20aastane, kui hakkasin Kristusesse uskuma.
Mõtlesin, kuidas saan naise, kui olen nüüd kristlane.
Palusin Jumalat ja olin kristlasena väga pühendunud.
Kohtasin Catherinet, kui ta teenis Jumalat.
Tundsin südames, et tahan temaga abielluda.
Palusin, et Jumal annaks mulle jumalakartliku naise
ning kes saaks mind aidata vaimulikult kasvada.
Sel ajal andis Jumal ta mulle.
Abiellusime ja oleme õnnistatud.
Rajate koos kogudusi ja olete teeninud Jumalat kaua.
Räägime te elu algusest.
Kuidas hakkasite uskuma Kristusesse?
See on ime.
1983. aastal 24. detsember.
Ma ei unusta seda päeva.
Olin umbes 20. eluaastates.
Igal aastal jõulude ajal tegelevad noored eri asjadega.
Kes tarbib uimasteid, kes alkoholi, mõned lähevad ööklubisse.
Kohalikus kirikus oli teenistus.
Läksime noorte poistega sinna
ja vaatasime, kuidas pastor ning kristlased olid teenistusel.
Järsku tundsin selgelt,
kuidas jutlustaja sõnum puudutas mind.
Võtsin sõbrad kaasa, sest tahtsin minna kogudusse.
Läksin sisse.
Ma ei tea, kuidas,
kuid ühel hetkel olin põlvili ja nutsin ning pastorid palvetasid minu eest.
Nii tulin usule.
Ma ei unusta seda.
Nutsin enam kui 30 min, kui tulin usule.
Nii hakkasin Kristusesse uskuma.
Tulid usule kristlikul teenistusel.
Kuidas on lood sinuga, Catherine?
Sündisin kristlikku perekonda ning käisin pühapäevakoolis.
Keskkooli 10. klassis elasin koos ühe kristlasest tüdrukuga.
Ta rääkis ikka mulle,
et Jumal on hea ja Jeesus saab päästa mu elu.
2. jaanuaril 1985. a võtsin Jeesuse vastu oma Päästjana.
Sellest hetkest peale olen järginud Jeesust.
Kui sain kristlaseks ja hakkasin koguduses teenima.
Õpetasin pühapäevakoolis ja teenisin noortekoosolekul.
Töötasin kirikus hetkeni, mil kohtasin oma abikaasat.
Olin sel hetkel koguduse sekretär.
Kristlasena tahtsin olla Jumala kojas.
Stephen kohtus minuga kirikus ning tegi abieluettepaneku.
Leidsite Jeesuse.
Kuidas Püha Vaim juhtis teid igal päeval?
Kas saate tuua näiteid?
Kuidas sain Püha Vaimu?
Kui tulin usule, hakkasin noorena kirikus teenima.
Olin suurema osa ajast pastori kodus.
Palvetasime ja arutasime.
Ühel õhtul külastasin pastorit ja palvetasime koos.
Pärast palvet tundsin, kuidas Püha Vaim tuli mu südamesse.
Hakkasin esimest korda rääkima vaimukeeltes.
Püha Vaim tuli mu üle ning rääkisin võõrastes keeltes.
Mu südames toimus tohutu muutus.
Ma ei saanud Püha Vaimu, kui tulin päästele.
Umbes 2-3 kuu pärast tuli Püha Vaim mu südamesse.
Kuidas juhib Püha Vaim teid täna?
See polnud vaid üks kogemus, sest Ta on meiega iga päev.
Ütleksin, et Püha Vaim on äärmiselt oluline isik.
Vajame Teda kristlastena.
Püha Vaim saab juhtida meid tegema Jumala asju.
Kui tahan midagi teha, küsin enne Jumalalt, kas võin.
Püha Vaimu läbi võib Jumal minu südamesse kõneleda
ning anda mõista, et see ei ole õige.
Püha Vaim juhib mind, kuidas elada püha elu
ning teha õigeid asju, mis on Jumalast.
Äärmiselt oluline on omada Püha Vaimu me elus.
See on äärmiselt oluline.
Kuidas on sinuga, Cathy?
Minu kogemus Püha Vaimuga.
Kui tulin usule, olin keskkoolis ja mu peres oli majandusraskusi.
Kristlane, kes juhtis mind Kristuseni,
ütles, et Püha Vaimu abil läheb mul kõik korda.
Pidin paluma Püha Vaimuga täitumist.
Olin tema kodus enne keskkooli minekut.
Ta palvetas, põlvitasin ja Püha Vaim tuli jõuliselt minu üle.
Sellest hetkest alates olen käinud Püha Vaimuga.
Kui käisin keskkoolis, oli seal majandusraskuseid.
Palve ja Püha Vaimu juhtimise läbi
õpetas mind keegi 10. klassis, kuni lõpuni välja.
Palusin, et Jumal aitaks mind.
Pärast kooli läksin tööle.
Püha Vaim pani mu südamesse mõtte küsida kirikust tööd.
Enne abikaasa kohtamist
kinnitas Püha Vaim mind, et see mees on õige.
Sellest hetkest alates oleme töötanud kirikus
ja Püha Vaim on me teenistust sellest ajast saati juhtinud.
Usun, et vajame Jumala Püha Vaimu sellel ajal.
Mitte raha või midagi muud vaid Püha Vaimu juhtimist.
Isegi täna siin olemine on Püha Vaimu juhtimine.
Tänu Jumalale selle eest.
Paljud kristlased otsivad täna enda kutset.
Kuidas te leidsite enda kutse?
See on üsna pikk lugu.
Kui teenisin kirikus, ei olnud ma abielus.
Kui kogesin Jumala kutset, läksin piiskopi juurde
ning rääkisin talle, mida Jumal oli mulle öelnud.
Omasin kauplust.
Jumal kõnetas mind ja ütles, et tahab, et teeniksin Teda.
See oli esimene kord ja olin veidi segaduses.
Ma ei olnud kindel, kes minuga räägib.
Läksin piiskopi juurde ja rääkisin, mida kogesin oma südames.
Ta ütles mulle: "Enne, kui lähed Jumalat teenima."
Piiskopid peavad kuulma Jumala Püha Vaimu.
Ta ütles, et esmalt pean teadma, mida sa maha jätad.
Raha peab esmalt kaduma.
Unustasin siis selle ja jätkasin tööd.
Teisel korral kuulsin Jumalat, kui abiellusin.
Jumal tuli taas: "Stephen, tahan, et oleksid mu teenija.
Tahan, et jätaksid, mida teed, ning läheksid mind teenima."
Küsisin, mida Jumal mõtleb, sest ma teenisin Teda.
Olin koguduses juhtkonnaliige.
Ütlesin, et teenin juba Teda.
Jumal ütles: "Ei, tahan, et jätaksid, mida praegu teed."
Olin sel ajal ärimees.
"Jäta äri maha ja teeni mind," ütles Jumal mulle.
Ma ei rääkinud Catherinele juhtunust.
Mõne aja pärast ütlesin talle, mida ma oma südames kogen:
"Jumal on teist korda öelnud, et läheksin Teda teenima."
Catherine ütles sama, mida ütles piiskop.
Olime noorpaar ja vajasime raha ning pidime õpetama oma lapsi.
Mõtlesime, et elame veidi ning siis saame Jumalat teenida.
Jätsin selle mõtte kõrvale.
Peale seda tuli Jumal minu juurde kolmandat korda.
See aeg oli mulle äärmiselt raske.
Jumal tuli väga jõuliselt ja ütles: "Nüüd on sul aeg mind teenida."
Olime abielueelsel peol.
Ma ei läinud sealt koju vaid kirikusse, et kolm päeva palvetada.
Paastusin ja saatsin kellegi Catherinele ütlema,
et ma ei tule koju, sest olen palvetamas.
Ma ei öelnud, mille pärast.
Sel ajal saatis Jumal kellegi kirikusse minu juurde.
Ta ütles mulle: "Stephen, Jumal on mind su juurde saatnud,
et öelda, et Ta on sind kutsunud, kuid oled sellest keeldunud.
Nüüd ütleb Jumal, et sellest ajast kuivab kogu su lootus rahale ära.
Nüüdsest ei tee sa enam äri ja sinuga ei juhtu midagi head."
Peale seda läksin koju ja kolme kuu pärast...
Räägin vaatajatele.
Kolme kuu pärast kannatasime naisega väga.
Meil ei olnud kodus toitu.
Me ei saanud üüri maksta.
Kõik oli halb.
Mõistsin sel hetkel,
et Jumal oli öelnud, et kogu mu vara kuivab ära.
Olin kui kõrbes, kus pole vett ega midagi muud.
Mu naine Catherine ütles mulle, et kuna meil pole maja üüriks raha,
läheme tagasi kodukülla ning läheme linnast külla.
Tegime seda ja läksime.
Mõne aja pärast haigestusin kodus malaariasse.
Jumal tuli neljandat korda minu juurde.
Ta ütles mulle, et Ta kutsus mind,
kuid ma keeldusin ning kannatan seetõttu.
Andsin sel hetkel oma südame Jumalale.
Catherine'i ei olnud seal.
Nõustusin Jumala plaaniga.
Kui olen rikas, siis Jumalat teenides.
Catherine, kuidas sina leidsid Jumala kutse?
Kui tulin usule 1985. aastal,
oli mu südames töötada kirikus ning õpetada noori lapsi.
Noorena õpetasin pühapäevakoolis.
Kui kohtasin abikaasa Stephenit,
töötasin pühapäevakooliõpetaja ning noortejuhina.
Alustasime koos teenimist.
Olin hõivatud pühapäevakooliga ning noorteteenistusega.
Jumal andis meile ühise teenistuse, kus saame Teda teenida.
Töötasin pühapäevakoolis, noortega ja naisteteenistuses.
Püha Vaim oli pannud mu südamele Teda teenida.
Kui saime kutse täisajaga teenistusse, hakkasime koos teenima.
Saime üksteist raskustes julgustada
ja palvetada Jumala juhtimist ning Püha Vaimu abi.
Oleme seda kõike teinud Püha Vaimu juhtimisel.
Räägime te teenistusest.
Hetkel aitad sa vajaduses lapsi vaestes perekondades oma külas.
Milliseid raskuseid kogevad need vaesed pered?
Oleme maakohas, kus on kirik, milles me teenime.
Meie juurde tulevad paljud, kellel on suured vajadused.
Orvud, puudustes pered.
Neil on alati me südames koht.
Tunneme Püha Vaimu juhtimist.
Kui meie juurde tuleb keegi, kes vajab abi, soovime aidata.
Oleme selleks avanud ka oma kodu uksed.
Kui Jumal räägib mu abikaasale
kindla pere või lapse kohta, on ka kinnitus minu südames.
Kui tema saab tunnetuse, toetan mina teda.
Töötame koos kirikus ning aitame vajaduses olijaid.
Me peres on kolm last: kaks poissi ja üks tüdruk.
Lisaks on me peres olnud 20 last, keda oleme aidanud.
Hetkel elab me juures 16 last.
Ülejäänud on kolledžis või mujal töötamas.
Võrratu, kas tahaksid lisada?
See on tõsi.
See on juhtunud, kuna võtsime vastu Jumala kutse.
Jutlustame, avame kirikuid.
Kui oled jutlustaja, tulevad su juurde inimesed.
Neil on eri vajadusi.
Vahel ei ole sul midagi anda,
seega palvetad nendega ning julgustad neid.
Seda teeme väljaspool jutlustamist.
Aitame vajaduses olevaid lapsi.
Mõned neist töötavad ning on lõpetanud ülikooli.
Täname Jumalat selle eest.
Milline on vaesus Keenia maakohtades?
Vaesus tähendab,
et sul pole piisavalt toitu, puudub elukoht, s.t elamiskõlblik.
Suur hulk noori ei saa minna kooli.
Seda tähendab vaesus.
Kui sul pole toitu, pole sul ka rõõmu.
Kui sa ei saa haridust, ei oska sa hästi käituda.
Kui sul pole elukohta, kas siis maja või muud.
Selline on vaesus.
Sellega tegeleme üsna palju.
Kas saaksite rääkida, kuidas Jumal on puudutanud
teie teenistuse läbi vaesuses olevaid peresid?
Näiteks võtate lapsi enda koju.
Mida te veel teete?
Lugu me teenistusest.
Meie juures oli üks orvust tüdruk.
Ta oli kaksik, nimega Ester.
Tal läks algklassides väga hästi.
Pärast seda ei olnud tal kedagi, kes oleks tema eest hoolitsenud.
Mitte kedagi.
Jumal puudutas me südant ning rääkisime ta vanaemaga.
Aitasime Estri põhikooli.
Tahan tänada soomlasi.
Üks soomlasest juht kuulis meie tegevusest.
Ta pühendus selle tüdruku aitamisele.
Täna on Ester tööl ja aitab oma vanaisa.
Tal on endal nüüd pere.
See on üks vili me tööst.
Võrratu, kas tahad lisada?
Ester lõpetas 2017. a detsembris Maasai Maran ülikooli.
Paljud ta külast olid me teenistusele äärmiselt tänulikud ja kinnitasid,
et meieta ei oleks Ester nii kaugele jõudnud.
Täname Jumalat selle toetuse eest.
Vanemlus ei ole lihte ülesanne nii Soomes kui mujal.
Mida olete te õpetanud oma lastele kristlusest ja eetikast?
Oleme õpetanud, et nad usaldaksid Jumalat,
sest Ta hoolib tõeliselt.
Tahaksin ka vaatajatele öelda: "Usaldage Jumalat, Ta hoolib."
Me peres on teismelisi, väiksemaid lapsi.
Kinnitame neile, et nad usaldaksid Jumalat.
Enne õhtusööki palvetame koos.
Me perepea, vanem ja pastor
palvetab laste eest ning õnnistab neid.
Igal õhtul loevad nad Jumala Sõna, sest see on alus edule.
Hoiame kätest kinni, palvetame ja loeme Jumala Sõna.
Täname Jumalat,
sest Jeesuse tõttu on meil see teenistus.
Jumal aitab meid ka edasi.
Julgustame lapsi, et nad annaksid oma elu Kristuse kätte.
Kui nad annavad elu Kristusele, aitab Jumal neil elada head elu.
Me põhieesmärk on õpetada noortele usku Jumalasse.
Neil võib olla hea haridus ning teha kõiki asju.
Püüame lapsi julgustada ja näidata,
et üksnes Jumal saab anda neile rõõmu ja hea elu.
Meil on igal aastal laagrid.
Täname Jumalat,
sest paljud Soomest on tulnud meid aitama.
Täna oleme näinud selle vilja noorte inimeste elus.
Olete kindlasti näinud ka imesid.
Jah, oleme.
Kas saaksite rääkida? - Jah.
Imed.
Kas meie elus või noortes?
Teie elus. - Olgu.
Oleme näinud palju imesid.
Ime on midagi, mis sul on, mida keegi ei saa ära võtta.
Üks ime on mu naine.
Eelmisel aastal jäi ta haigeks. - 2016. aastal.
Arsti diagnoos oli tõsine.
Ravi oli väga kulukas ning meil ei olnud midagi.
Palvetasin Jumala poole: "Jumal, soovin, et teeksid mulle kaht.
Esiteks, kas annad mulle raha, et saaksin oma naist aidata
või tervendad ta ime läbi."
Jätsin olukorra Jumala kätesse, sest meil ei olnud raha.
Keenia valuutas oli vaja miljon šillingit, u 9000 euri.
Uskusin Jumalat selle osas.
Ootasin, et Jumal annaks mulle raha või tervendaks ta ime läbi.
Mõne päeva pärast toimus suur ime.
Jumal puudutas inimeste südameid,
ilma et me oleks teadnud ning annetasid meile raha.
Saime maksta ravi eest.
Seda imet ma ei unusta eales.
Selle raha saamine oli ime.
Nüüd on ta siin ja terve. - Tänu, Jeesus.
Jumal tervendas mind.
Mul diagnoositi emakakaelavähk, mis kadus palve ja ravi läbi.
Meid toetati ja paljud palvetasid.
Muretsesime, mis saab lastest me kodus.
Kui peaksin surema, mis saab meie laste tulevikust?
Olime väga mures.
Palusime inimestel palvetada.
Inimesed toetasid ja palvetasid.
Pärast ravi olid uued uuringud negatiivsed.
Olen praegugi käinud ning tulemus on sama.
Seega olen terveks tehtud ja Jumalale väga tänulik.
Seda ime me ei unusta eales.
Nii julgustav.
Milliseid unistusi ja plaane on teil tuleviku osas?
Olete kogenud küll palju, kuid millised on tulevikuplaanid?
Räägin, mida Jumal praegu teeb.
Tahame noori harida.
Eeskätt külades, kus on mitmeid probleeme.
Planeerime, unistame ja palvetame Jumala poole,
et meil oleks ühel päeval regioonis kutsekool,
kus noored saaksid haridust, eriti vaesed pered,
kes ei saa võimaldada lastele kõrgemat haridust.
Sellega võib lühikese ajaga muuta inimeste elukvaliteeti paremaks.
See on me palve ja unistus,
et tulevikus võiksid noored teha oma kätega tööd,
et anda midagi ühiskonnale ning toetada oma peresid.
Usume Jumalat selles.
Kuidas on sinuga Catherine?
Mul on sama igatsus, sest hoolime küla vaestest.
Oleme keset küla ja hoolitseme kogu küla vajaduste eest.
Seega kui saame kutse- või tehnikakooli,
võivad noored pärast põhikooli saada vastavat haridust,
et teha midagi praktilist, kas õmblemist, puutööd või muud,
et saaksid elatist teenida ning end ise majandada.
Meil on unistus küla jaoks.
Seepärast on meil ka igal aastal kogu külale noortelaager.
Me ei võta osalejatelt tasu.
Igal aasta augustikuus osaleb sellel u 500 noort.
Õpetame neile Jeesusest
ja kuidas Jeesusesse uskumine on midagi tõeliselt väelist.
Paluksin teil palvetada lühidalt me vaatajate eest.
Jah.
Palvetame.
Taevane Isa, Jeesuse nimel
täname iga vaataja eest, kes vaatab hetkel meid.
Täname Soome misjoni eest.
Palume, Jumal, et õnnistaksid seda maad.
Õnnistame kõiki, kes elavad selles riigis.
Palume noorte, eakate ning kõikide teiste eest,
et nad usaldaksid Sind jätkuvalt enda elus.
Isa, täname ja usaldame Sind.
Sina muudad nende elusid.
Isa, toome Sinu ette kõik haiged.
Isa, palume, et tervendaksid nad Jeesuse nimel.
Palume nende eest, kes on puuduses,
et täidaksid just nüüd nende vajadused.
Jumal, kohta neid kõiki.
Taevane Isa, toome Sinu ette ka selle riigi valitsuse.
Täname, Isa, et Sa aitad neid.
Tänan Sind kõige eest Jeesuse nimel. - Aamen.
Tänan, pastorid Stephen ja Catherine Kamau.
Tänan teid!
Vaatasid saadet "Intervjuu".
Kui saade puudutas sind, võid toetada saate tegemist
annetustelefonil 900 1770 (kõne maksab 10 eurot).
Suur aitäh toetuse eest!
Tõlge: Mailis Lepp